A.Həsənov özünün Qobu qəsəbə 1 nömrəli tam orta məktəbində analıq məzuniyyəti yerinə uşaqlarla məktəbdənkənar və sinifdənxaric tərbiyə işi üzrə təşkilatçı vəzifəsinə təyin olunmaq üçün müraciət etməsi barədə deyilənlərə də toxunub. Bildirib ki, onu bu vəzifəyə təyin edəcəyini Təhsil Şöbəsinin müdiri Nazilə Məmmədova özü deyib: "Mənə dedi ki, get o biri məktəbdən ərizəni yaz, çıx, dərs saatın azdır. Səni Qobu qəsəbə 1 nömrəli tam orta məktəbinə təşkilatçı müavin göstərəcəyəm. Açıqlamada deyilir ki, Aqşin Həsənovun həmin vəzifəyə təyinatı uyğun hesab edilməyib. Amma elə olmadı, məni göndərdilər ora. Mən 1 həftə təkilatçı müavin işləmişəm... Buna kənd camaatı və kollektiv də şahiddir, gedib dindirə bilərlər. İndi mənim borcum var deyə, işləməməliyəm?! Borcu olan adam işləməməlidir məgər?!